[{"text_idx": "#000001", "text": "Resumante siajn atingojn kiel prezidanto de TEJO, Michael Boris Mandirola akcentas la gravecon de la sendependig\u0302o de la asocio, sed bedau\u0306ras la dau\u0306rantan konflikton kun UEA. Lau\u0306 li, UEA devus s\u0302ang\u0302i g\u0302eneralan direktoron."}, {"text_idx": "#000007", "text": "Alia grava atingo estas la kreo de trejnistaro en TEJO, samkiel g\u0302in havas aliaj junularaj organizoj kiel AEGEE kaj BEST."}, {"text_idx": "#000008", "text": "Ni havis projekton pri trejnado de trejnistoj pasintjare, kiu kreis unuan generacion da TEJO-trejnistoj kiuj edukig\u0302is kun trejnistoj el BEST kiel transdoni konojn kaj kapablojn per neformala edukado. Dua seminario pri tio okazis c\u0302i-jare ekster la TEJO-rondoj, kaj tria denove fare de TEJO kadre de la Afrik-Eu\u0306ropa Junulara Kapabligo dum la IJF. Mi volas aparte danki Karinan Makosa, kiu ig\u0302is komisiito pri aktivula trejnado komence de 2017 kaj kiu gvidis la fruan disvolvig\u0302on de nia trejnistaro en la j\u0302usaj kernaj monatoj."}, {"text_idx": "#000009", "text": "Danke al tio ni havas kelkdekon da junaj esperantistoj kiuj pretas transdoni siajn diversfakajn kompetentojn, kaj mi pensas ke longperspektive tio helpos al kvalita aktivula trejnado kaj g\u0302enerale al kresko de la nivelo de nia agado."}, {"text_idx": "#000026", "text": "Dankon, Michael Boris, pro la detala artikolo. Por pli profunde kompreni la sukcesojn de TEJO estus bone scii iom pli pri: 1) Kiel TREJNADO de TREJNISTO povas helpi al la movadoj de Esperanto konkrete? Kaj 2) Kiel EKSTERAJ RILATOJ povas favore antau\u0306enigi Esperanton? Listigo de multe pli da konkretaj ideoj kaj projektoj povas instigi al c\u0302iaj esperantistoj, en au\u0306 ekster TEJO, labori pli efike por siaj celoj. C\u0302iaokaze iom pli da diskutado povas helpi al ni c\u0302iuj kompreni, kaj sekve uzi la novajn ideojn. Ne bezonatas respondi nun; eble alia artikolo kun Enric Baltasar au\u0306 vi en au\u0306tuno, ekzemple."}, {"text_idx": "#000027", "text": "S\u0302ajne estas multaj aludoj kaj vualitaj komentoj pri la direktoro de la CO, sed neniu rekte klarigas la situacion. Estus bone se iuj malkas\u0302e dirus \"Jen la problemoj\" . . ."}, {"text_idx": "#000028", "text": "La plej konsterna komento rilate al la CO estas pri la demisio de Tobiasz Kaz\u0301mierski, en kiu au\u0306 li kaj Osmo Buller ne diras la veron, au\u0306 Mark Fettes ne diras la veron."}, {"text_idx": "#000031", "text": "Oni ne kulpigu Stalin pri c\u0302iuj eraroj de Sovetio! Certe estis eraroj, sed eble ripareblaj. Estas tre facile kalumnii kaj forj\u0302eti homon!"}, {"text_idx": "#000032", "text": "Lic\u0302jo, via deziro estas komprenebla. Sed kiu povus rekte klarigi la situacion? La dungitoj en CO certe ne, c\u0302ar ili ne senkonsekvence povus publike plendi pri la g\u0302enerala direktoro. La TEJO-prezidanto ankau\u0306 dependas certagrade de funkcianta kunlaboro kun la g\u0302enerala direktoro, do ankau\u0306 li ne povas publike libere paroli. Nun, kiel eksa prezidanto, li iomete pli klare ol antau\u0306e vortigis sian plendojn, sed tamen vers\u0302ajne bone pripensas siajn publikajn vortojn kaj bridas sian langon."}, {"text_idx": "#000039", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]